อ่วม! กทม. ค่ามลพิษทางอากาศ ติดอันดับ 3 ของโลก
กทม. ค่ามลพิษทางอากาศสูง ขึ้นอันดับ 3 ของโลก เป็นรองแค่เมืองมุมไบ ประเทศอินเดีย ที่ค่า AQI อยู่ที่ 207 โดยพื้นที่ที่ค่ามลพิษสูงสุดใน กทม. คือ บริเวณริมถนนกาญจนาภิเษก เขตบางขุนเทียน
กทม. ค่ามลพิษทางอากาศสูง ขึ้นอันดับ 3 ของโลก เป็นรองแค่เมืองมุมไบ ประเทศอินเดีย ที่ค่า AQI อยู่ที่ 207 โดยพื้นที่ที่ค่ามลพิษสูงสุดใน กทม. คือ บริเวณริมถนนกาญจนาภิเษก เขตบางขุนเทียน
2 ก.พ. 2566

สภาพอากาศในกรุงเทพมหานคร (กทม.) จมฝุ่น ณ เวลา 09:48 น. มลพิษทางอากาศสูง ขึ้นอันดับ 3 ของโลก ท้องฟ้าขมุกขมัวไปด้วยมลพิษและฝุ่นหนาตา ชาวกรุงทนไม่ไหว ทวีตจนขึ้นเทรนด์ในทวิตเตอร์ ติด #ฝุ่นPM25 กันรัวๆ
ด้าน เว็บไซต์ IQAir รายงานดัชนีคุณภาพอากาศโลก (AQI) ของกรุงเทพมหานคร (กทม.) เช้านี้ ณ เวลา 09:48 น. กรุงเทพมหานคร ประเทศไทย ติดอันดับ 3 ของโลก โดยค่า AQI พุ่งไปที่ 198 เข้าโซนสีแดง มีผลกระทบต่อทุกคน เป็นรองแค่เมืองมุมไบ ประเทศอินเดีย ที่ค่า AQI อยู่ที่ 207 และเมืองลาฮอร์ ประเทศปากีสถาน ที่ค่า AQI อยู่ที่ 202
ทั้งนี้ คุณภาพอากาศจากค่า AQI ในแต่ละระดับมีความหมายดังนี้
– สีเขียว ค่า AQI ในช่วง 0-50 คุณภาพอากาศดี
– สีเหลือง ค่า AQI ในช่วง 51-100 คุณภาพอากาศปานกลาง
– สีส้ม ค่า AQI ในช่วง 101-150 คุณภาพอากาศมีผลกระทบต่อผู้ป่วย หรือร่างกายอ่อนแอ
– สีแดง ค่า AQI ในช่วง 151-200 มีผลกระทบต่อทุกคน
– สีม่วง ค่า AQI ในช่วง 201-300 มีผลกระทบต่อทุกคนอย่างรุนแรง
– สีน้ำตาล ค่า AQI ในช่วง 301 ขึ้นไป อันตราย
สำหรับพื้นที่ที่ค่ามลพิษสูงสุดใน กทม. คือ บริเวณริมถนนกาญจนาภิเษก เขตบางขุนเทียน AQI เท่ากับ 251 ส่วนค่าฝุ่น PM 2.5 อยู่ที่ 141 ไมโครกรัมต่อลูกบาศก์เมตร (มคก./ลบ.ม.)
ขณะที่เว็บไซต์ Air4Thai ของกรมควบคุมมลพิษ (คพ.) รายงานดัชนีคุณภาพอากาศ (Air Quality Index) วันที่ 2 ก.พ. 66 เวลา 09:00-10.00 น. พบว่า พื้นที่ใน กทม. ที่มีค่า AQI เกินมาตรฐานมากกว่า 200 มีทั้งหมด 47 พื้นที่ ได้แก่
แขวงหิรัญรูจี เขตธนบุรี, ริมถนนกาญจนาภิเษก เขตบางขุนเทียน, แขวงบางนา เขตบางนา, ริมถนนอินทรพิทักษ์ เขตธนบุรี, แขวงคลองกุ่ม เขตบึงกุ่ม, เขตคลองสามวา, เขตจอมทอง, เขตบางแค, ริมถนนพระราม 2 เขตบางขุนเทียน, เขตบางคอแหลม, สวน 60 พรรษาสมเด็จพระนางเจ้าพระบรมราชินีนาถ เขตลาดกระบัง
สวนธนบุรีรมย์ เขตทุ่งครุ, สวนเสรีไทย เขตบึงกุ่ม, สวนทวีวนารมย์ เขตทวีวัฒนา, สวนพระนคร เขตลาดกระบัง, สวนหนองจอก เขตหนองจอก, ริมถนนราษฎร์บูรณะ เขตราษฎร์บูรณะ, ริมถนนตรีมิตร วงเวียนโอเดียน์ เขตสัมพันธวงศ์, ริมถนนลาดพร้าว ซอยลาดพร้าว 95 เขตวังทองหลาง, ริมถนนพระรามที่ 4 หน้าสามย่านมิตรทาวน์ เขตปทุมวัน, แขวงทุ่งวัดดอน เขตสาทร
ริมถนนพระรามที่ 3 เขตยานนาวา, ริมถนนซอยสุขุมวิท 63 เขตวัฒนา, ริมถนนพัฒนาการ เขตสวนหลวง, ริมถนนบางนา-ตราด เขตบางนา, ริมถนนพหลโยธิน แยกม.เกษตรศาสตร์ เขตจตุจักร, เขตดอนเมือง, ริมถนนสุขาภิบาล 5 เขตสายไหม, ริมถนนนวมินทร์ แยกบางกะปิ เขตบางกะปิ, แยกสวนสยาม-รามอินทรา เขตคันนายาว, ริมถนนลาดกระบัง เขตลาดกระบัง, ริมถนนสีหบุรานุกิจ เขตมีนบุรี, ริมถนนเลียบวารี เขตหนองจอก, ริมถนนศรีนครินทร์ เขตประเวศ
ริมถนนรัชดาภิเษก-ท่าพระ เขตธนบุรี, ริมถนนเจริญนคร เขตคลองสาน, ริมถนนแยกท่าพระ เขตบางกอกใหญ่, ริมถนนซอยนิคมบ้านพักรถไฟธนบุรี 5 เขตบางกอกน้อย, ริมถนนพุทธมณฑล 1 เขตตลิ่งชัน, ริมถนนคลองทวีวัฒนา เขตทวีวัฒนา, ริมถนนเพชรเกษม เขตภาษีเจริญ, ริมถนนมาเจริญ เพชรเกษม 81 เขตหนองแขม, ริมถนนเอกชัย เขตบางบอน, ริมถนนประชาอุทิศ เขตทุ่งครุ, แขวงคลองเตย เขตคลองเตย, แขวงทุ่งสองห้อง เขตหลักสี่, ริมถนนพหลโยธิน เขตบางเขน